ডালপুরি

পরিচিতি

ডালপুরি একপ্রকার তেলে ভাজা নাস্তা। প্রথমে পছন্দমত স্বাদ অনুযায়ী ডালের পুর তৈরি করে নিতে হয়। এরপর পরিমাণমত পানিতে লবণ, তেল মিশিয়ে ময়দার কাই বানিয়ে ছোট ছোট গোলের ভেতরে ডালের পুর ভরে দিয়ে হাল্কা করে বেলে, তেলে ভাজা হয়। চায়ের সাথে ডালপুরী খেতে খুবই মজাদার।

উপকরন 
 মসুর ডাল-১/৩ কাপ
 আদা বাটা-১/২ চা চামচ
 কাঁচা মরিচ- ২ টি
 পেঁয়াজ কুচি-২ চা চামচ
 শুকনা মরিচ -২ টি
 পেঁয়াজ বেরেস্তা-২ টেবিল চামচ
 পুদিনা পাতা কুচি- ২ টেবিল চামচ
 ময়দা-২ কাপ
 বিট লবণ-১/২ চা চামচ
 লবণ- স্বাদ মত
 তৈল-ভাজার জন্য

প্রস্তুতপ্রণালী

 ডালে ১ কাপ পানি, আদা বাটা, পেঁয়াজ কুচি, কাঁচা মরিচ ও লবণ দিয়ে সিদ্ধ হলে ডাল শুকনো করে নেড়ে নামিয়ে হাত দিয়ে মথে নিন।
 তেলে শুকনা মরিচ দিয়ে গুঁড়া করে নিন। পেঁয়াজ বেরেস্তা করে গুঁড়া করে নিন।
 ডালের সাথে তেল, মরিচ গুঁড়া, বিট লবণ, পেঁয়াজ বেরেস্তা গুঁড়া, পুদিনা পাতা কুচি মিশিয়ে নিবেন।
 ময়দার সাথে ৫ টেবিল চামচ তেল ও লবণ দিয়ে ঝরঝরে করে নিবেন। পরিমাণ মত পানি মিশিয়ে মাখিয়ে নিন।
 ময়দার ডো ভাগ করে নিন। প্রতি ভাগে  ডালের পুর ভরে মুখ বন্ধ করে নিবেন।
  পিড়িতে রুটি বেলে নিন। কড়াইয়ে তেল গরম করে ডুবো  কম আঁচে মচমচে করে ভেজে নিন।

 তথ্যসূত্র 

বিষয়শ্রেণী:ভারতীয় রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:বাঙালি রন্ধনশৈলী